[Koncept dokumenti për sëmundje ngjitëse]

2. Rregullat nuk janë më të nevojshme 4.1 Ligji nr. 02/L-109 për parandalimin dhe luftimin e sëmundjeve ngjitëse është nxjerrur në bazё tё Kreut 5.1 (e) dhe 9.1.26 (a) tё Kornizës Kushtetuese pёr Vetëqeverisje të Përkohshme nё Kosovë, (Rregullorja e UNMIK -ut nr. 2008/23 të dt. 15.05.2008

Ligji për parandalimin dhe luftimin e sëmundjeve ngjitëse (Nr. 02/l-109) është në fuqi që nga viti 2008 dhe për zbatimin e tij janë miratuar disa udhëzime administrative: UA 5/2010 Vaksinoprofilaksa, seroprofilaksa dhe kimioprofilaksa, UA nr. 03/2019 për veprimtarinë, strukturën dhe funksionet e shërbimeve shëndetësore për HIV/AIDS . Zbatimi i ligjit për parandalimin dhe luftimin e sëmundjeve ngjitëse, ka shërbyer si bazë e mirë për parandalim, mbikëqyrje, kontrollë dhe përgjegje epidemiologjike të sëmundjeve ngjitëse. Ka ndikuar në zbulimin me kohë të burimeve të infeksionit, rrugëve të bartjes si dhe marrjes së masave dhe specifike për parandalimin e sëmundjeve ngjitëse. Ky ligj ka mbështet edhe mbikëqyrjen shëndetësore ndaj personave në prodhim dhe qarkullimin e artikujve ushqimorë, si dhe obliguar zbatimin e masave të sigurisë për mbrojtjen e popullatës nga sëmundjet ngjitëse. Me zhvillimin dhe avansimin e shkencës së shëndetit publik, paraqitjen e sëmundjeve të reja dhe rishfaqjen e atyre që nuk kanë qenë të pranishme një kohë të gjatë, masat e parandalimit, hulumtimit, kontrollës dhe vlerësimit të riskut kanë ndryshuar dhe janë plotësuar në nivel evropian dhe global. Të gjitha këto masa kanë impakt në kontrollën e shfaqjes dhe përhapjes së sëmundjeve ngjitëse brenda dhe jashtë kufijve shtetëror. Ndryshimet klimatike dhe ngrohja globale kanë ndikuar në shfaqjen e disa sëmundjeve të cilat kanë qenë të eradikuara. Ligji aktual nuk i ka paraparë disa sëmundje të reja, të cilat nuk kanë qenë të përfshira në listën ë sëmundjeve ngjitëse të raportueshme në Kosovë, të përcjellura me definime të reja të rasteve, të cilat mundësojnë zbulimin e hershëm të këtyre sëmundjeve. Poashtu, edhe metodat diagnostikuese kanë përparuar mezhvillimin e teknologjisë diagnostikuese, të cilat duhet të përfshihen në definimet e rasteve, nevoja për përditësimin e listës se sëmundjeve ngjitëse ka qenë një ndër rekomandimet kryesore të raportit të vlerësimit të ECDC. Mungesa e shërbimit të inteligjencës epidemike dhe obligimit të zbatimit të Rregullores Ndërkombëtare të Shëndetit, poshtu vështirëson qasjen multisektoriale të kontrollës së situtatës epidemiologjike, në veçanti te sëmundjet me patogjenitet dhe kontagjiozitet të lartë, me rrezik të përhapjes ndërkufitare. Zbatimi i RrNSh mundëson marrjen e informacionit si dhe shkëmbimin e informacionit me vendet fqinje dhe të tjera, e cila direkt ndikon në rritjen e vigjilencës, ndërmarrjen e masave dhe informimin e qytetarëve për trafikun ndërkombëtar. Poashtu, në nivel global kemi rritje të rezistencës së antibiotikëve dhe mungesa e obligimit përmes këtij ligji për kontrollën e rezistencës antimikrobike ka ndikim të lartë në shëndetin e njeriut, kafshëve dhe duke shkaktuar ngarkesë ekonomike familjare, publike dhe private. Mungesa e udhërrëfyesve dhe protokolleve klinike për trajtimin e rasteve ndikon në trajtimin joadekuat dhe jo standard të pacientëve, e cila në disa raste mund të ndikoj në dhënien e pakontrolluar të antibiotikëve.